Η επίπτωση του τουρισμού στην κατανάλωση νερού – Εφαρμογή στο νησί της Κεφαλονιάς:
Creators: name: Κυριαζής, Ευάγγελος Χρήστου
Publisher: name: Aristotle University of Thessaloniki
Year: 2015
Subjects: subject: Νερό
subject: Τουρισμός
subject: Κατανάλωση
subject: Water
subject: Tourism
subject: FOS: Economics and business
subject: Consumption

description: Το νερό, ανέκαθεν, ήταν συνυφασμένο με όλες τις ανθρώπινες δραστηριότητες και παίζει σημαντικό ρόλο σε τομείς της οικονομίας μιας χώρας, όπως η γεωργία, η βιομηχανία, αλλά και ο τουρισμός. Η Ελλάδα, και ιδιαίτερα τα νησιά της, αποτελεί έναν από τους πιο δημοφιλείς προορισμούς παγκοσμίως. Αυτό έχει ως αποτέλεσμα την οικονομική άνθηση, μέσω της τουριστικής ανάπτυξης, αλλά και μια σειρά από πιέσεις που δέχεται το περιβάλλον και οι φυσικοί πόροι της χώρας. Ο τουρισμός αποτελεί μία παγκόσμια βιομηχανία, η οποία αναπτύσσεται διαρκώς και με ταχύτατους ρυθμούς. Σε πολλές περιπτώσεις οι ρυθμοί αυτοί είναι ανεξέλεγκτοι και καθιστούν απαραίτητη τη προώθηση του οικολογικά βιώσιμου τουρισμού. Η διαχείριση των υδάτινων πόρων, της ρύπανσης και των αποβλήτων, καθώς και η καταπολέμηση της διάβρωσης του εδάφους συνιστούν ορισμένες από τις κύριες πιέσεις που εγείρει ο τουρισμός στη Μεσόγειο. Το φαινόμενο αυτό, της υποβάθμισης του εδάφους και του περιβάλλοντος γενικότερα, είναι ιδιαίτερα έντονο, στα νησιά της Ελλάδας, ειδικά τους μήνες που οι απαιτήσεις σε νερό είναι πολύ μεγάλες με παράλληλη μεγάλη χωρική και χρονική συγκέντρωση τουριστών. Οι περιοχές αυτές από τη φύση τους έχουν περιορισμένα αποθέματα υδατικών πόρων, τα οποία λόγο της υπεράντλησης παρουσιάζουν σοβαρά και μη αντιστρέψιμα προβλήματα, όπως η υφαλμύρωση, η αλάτωση των γεωργικών εδαφών, με τις δυσμενείς επιπτώσεις στα εδαφικά και υδατικά οικοσυστήματα. Το νησί της Κεφαλονιάς τα τελευταία χρόνια έχει εξελιχθεί σε έναν διεθνώς αναγνωρισμένο προορισμό και κάθε χρόνο δέχεται χιλιάδες τουρίστες, οι οποίοι ξοδεύουν πολύ μεγάλες ποσότητες πόσιμου νερού. Για τον έλεγχο της κατανάλωσης αναλύονται οι χρήσεις του νερού, ώστε να βρεθούν και να εφαρμοστούν λύσεις που μπορούν να περιορίσουν την ζήτηση αυτού του φυσικού πόρου.
description: Water was always related to human activity, as it plays a vital role in a lot of economy sectors, such as agriculture, industry and tourism. Greece, especially its islands, is a popular worldwide touristic destination. Thus, tourism industry results in a booming economy, yet the natural environment and resources are under a lot of pressures. In general, tourism is a worldwide industry, which is constantly under rapid development. In many cases, the rate of development causes for a need for ecologically sustainable tourism. The management of water resources, pollution and wastewater and the management of the soil erosion are just some pressures caused by tourism in the Mediterranean area. This phenomenon, the soil and environment in general degradation, is quite intense at the Greek islands, especially during the period when there is a high water demand as people gather spatial and chronical. Those areas have naturally limited water reserves, which due to over-exploitation develop serious and usually irreversible issues, such as salination of water reserves, salination of the soil, which have an adverse effect on land and marine ecosystems. During the past few years, the Kefalonia Island has become a popular international touristic destination and thus every year thousands of tourists flock to the island consuming huge amounts of drinking water. In order to assess the consumption, the water uses are analyzed so as to find and implement measures which can actually limit the demand for drinking water.